God gebruik seisoene, storms en woestyne om sy doel in ons lewens te verwesenlik. In SEISOENE, STORMS EN WOESTYNE verduidelik Isak Burger hoe moeilike tye in ’n mens se lewe ook sin en betekenis kan hê al verstaan jy dit nie in daardie stadium nie.
Die boek is in drie afdelings verdeel. In “Seisoene” word die belang van die afwisseling tussen seisoene beklemtoon en dat elke seisoen onmis­baar is. In “Storms” word daar verduidelik dat nie­mand onbepaald die storms van die lewe kan vry­spring nie en dat lesers sensitief moet wees vir die impak van ’n storm op ander mense se lewens. In “Woestyne” word daar gefokus op die sameloop van omstandighede wat jou dikwels eensaam laat voel en jou laat dink dat God ver van jou af is. God ge­bruik juis woestyne as plekke van opleiding en voor­bereiding.
SEISOENE, STORMS EN WOESTYNE sal lesers inspireer om te leer en te groei uit hulle moeilike omstan-dighede.
SEISOENE IN ONS LEWE
Ons almal is vertroud met die seisoene in die natuur:
lente, somer, herfs en winter. Baie van ons
het ’n voorkeur vir ’n spesifi eke seisoen. Ek verkies die
herfs. Herfs, wanneer die blare sulke pragtige kleure
kry en die weer en temperatuur so heerlik is – nie te
warm en nie te koud nie. Ander verkies weer die winter;
die koulikes onder ons weer die somer. Natuurlik
is lente, wanneer alles na die winter ontwaak en daar
oral te kens van nuwe lewe is, ’n spesiale seisoen vir die
Verskillende lands- en wêrelddele se seisoene verskil
natuurlik onderling. Sommige streke kry hulle
reën byvoorbeeld in die winter, ander in die somer en
in ander reën dit sommer die hele jaar deur.
Tog het die onderskeie seisoene in verskillende landstreke
sekere gemeenskaplikhede. As jy byvoorbeeld
van “winter” praat, besef enige persoon van waar ook
al dat dit die koudste seisoen is, dié een waar die groei
afplat of tot stilstand kom en waar die bladwisselende
bome hulle blare verloor. So ook kan ’n mens in enige
land in die wêreld byvoorbeeld aan die plantegroei en
die verkleu ring van die blare agterkom dat dit herfs is.
As jou oë daarvoor oop is, is dit opmerklik watter belangrike
rol seisoene ook in die Bybel speel. Daar is
heelparty tekste waar die bepaling en instelling van seisoene
aan God toegeskryf word. Natuurlik is God ook
die Skepper van seisoene – ál die seisoene. Die seisoene
is deel van die skepping. God het nie net die materiële
dinge soos planete en sterre geskape nie, Hy het ook
die ritme in die skepping bepaal, die bane van planete
en sterre, die verhouding van die hemelliggame tot mekaar
en hulle wedersydse uitwerking op mekaar. As jy
na die volmaakte balans en wisselwerking van al die
hemelliggame kyk en dit bestudeer, word ’n Godlose
evolusieteorie wat die rol van God as Skepper en Onderhouer
ontken, al meer problematies. Net ’n Meester-
argitek en Skepper kon so ’n betekenisvolle heelal
In hierdie groot prentjie pas die seisoene ook in. In
die natuur word seisoene bepaal deur die gradiënt van
die aarde en sy afstand vanaf die son op daardie spesifi
eke stadium van die jaar. Die feit is egter dat seisoene
nie maar toevallig ontstaan het nie. Die Here is ook
God van die seisoene.
In die Bybel is daar meer as een woord in die grondtale
wat met seisoene vertaal kan word. Terwyl dit interessant
is dat die Engelse vertalings dit gewoonlik met
season vertaal, word dit in die Afrikaanse vertalings
meer dikwels met “tyd”, “uur” of “geleentheid” vertaal.
’n Tipiese voorbeeld is Prediker 3:1. In Afrikaans
lees dit: “Alles het sy bepaalde uur, en vir elke saak
Seisoene in ons lewe 15
onder die hemel is daar ’n tyd” en in Engels: “To every
thing there is a season. A time for every purpose under
You're reviewing: Seisoene, Storms En Woestyne (Sagteband)